”Am ieșit cu vaca la păscut în mijlocul Sectorului pentru a ajuta la producția de lapte. Îmi provoc contracandidații să ajute și ei la producția de miere. Singuri sau în familie, cum le e mai ușor” a scris ironic Adrian Vigheciu, candidatul PSD - PNL la Primăria Sectorului 5, pe Facebook.
El acuză că Sectorul 5 a fost doar o vacă de muls în ultimii 20 de ani. Candidatul PSD - PNL spune ironic că Sectorul 5 este sectorul familiei lui Cristian Popescu Piedone, unde cetățenii ”nu au parte nici de lapte, nici de miere”.
”Din orice unghi am privi, Sectorul 5 este ultimul al Capitalei. Cel mai sărac, cel mai murdar și cel mai prost administrat” afirmă Vigheciu, care ia ca model Sectoarele 3 și 4.
Fiți la curent cu ultimele noutăți. Urmăriți DCNews și pe Google News